EkBass/fiwiki-20250220-pages-articles huggingface dataset:
Tero Lehto

Tero Lehto (25. toukokuuta 1978 Vantaa – 3. heinäkuuta 2019 Helsinki) oli suomalainen toimittaja. Hän aloitti toimittajan uransa 1990-luvulla Mikrobitin avustajana. Mikrobitin avustaminen johti pian myös saman kustantajan, Helsinki Median, Tietokoneen avustamiseen ja sen jälkeen päivätyöhön. Maaliskuussa 2019 hän aloitti Kauppalehden taloustoimittajana. == Lähteet == == Aiheesta muualla == * Tero Lehdon muistokirjoitus Helsingin Sanomissa Luokka:Suomalaiset toimittajat Luokka:Vuonna 1978 syntyneet Luokka:Vuonna 2019 kuolleet
Dariga Šakimova

Dariga Oralkyzy Šakimova (, ; s. 20. marraskuuta 1988 Petropavl) on kazakstanilainen nyrkkeilijä ja olympiamitalisti. Hän saavutti olympiaprossnia keskisarjassa Rio de Janeirossa 2016. Hänellä on myös kaksi Aasian mestaruutta vuosilta 2010 ja 2015. Aasian-mestaruuskilpailuista hänellä on myös kolme pronssia vuosilta 2008, 2017 ja 2019. == Lähteet == Luokka:Kazakstanilaiset nyrkkeilijät Luokka:Kazakstanilaiset olympiamitalistit Luokka:Vuonna 1988 syntyneet Luokka:Elävät henkilöt
Dorjnyambuugiin Otgondalai

Dorjnyambuugiin Otgondalai (s. 28. tammikuuta 1988) on mongolialainen nyrkkeilijä ja olympiamitalisti. Otgondalai saavutti olympiapronssia Rio de Janeirossa 2016 kevytsarjassa. Otgondalailla on MM–kilpailuista pronssia vuodelta 2017. Aasian mestaruuden hän saavuttanut Bangkokista 2015. Hänellä on myös Aasian-mestaruuskilpailuista hopeaa vuodelta 2011 ja pronssia vuodelta 2017. == Lähteet == Luokka:Mongolialaiset nyrkkeilijät Luokka:Mongolialaiset olympiamitalistit Luokka:Vuonna 1988 syntyneet Luokka:Elävät henkilöt
Valkjärvi (kylä, Nurmijärvi)

Valkjärvi on kylä Nurmijärvellä. Kylä sijaitsee Perttulan eteläosassa samannimisen järven rannalla. Kylän pohjoisosassa Sahamäellä kulkee Kuhakoski. Kylän läpi kulkee Valkjärventie, jonka eteläinen pää ulottuu Klaukkalan ja Lepsämän väliselle Lepsämäntielle ja pohjoinen pää Lopentielle. Kylässä oli vuonna 1923 rakennettu koulu,Valkjärven nähtävyydet jossa on ollut 68 oppilasta. Maanantaiyönä 28. lokakuuta 2019 koko koulurakennus tuhoutui täysin tulipalossa. Paikalliset koululaisille järjestetään koulukyyditystä Uotilaan. Pari päivää aiemmin lauantaiyönä naapurikylässä Lepsämässä paloi Lepsämän koulun vuonna 2002 valmistunut uusi rakennus. Kaksi paikkakuntalaista otettiin kiinni tiistaina 3. joulukuuta tuhopoltoista epäiltyinä. == Kirjallisuutta == * == Lähteet == == Aiheesta muualla == * Valkjärven kyläsivut * Perttulan kyläsivut Luokka:Nurmijärven kylät
Mäntyharjun lukio

Mäntyharjun lukio on Mäntyharjun kunnan kirkonkylässä toimiva suomenkielinen lukio. Sen vieressä sijaitsee Mäntyharjun kirjasto, minkä lisäksi naapurustossa ovat Mäntyharjun yhtenäiskoulu ja Mäntyharjun terveyskeskus Mäntyharjuntien pohjoispuolella. Mäntyharjun lukio on pärjännyt hyvin esimerkiksi STT:n vuoden 2019 lukiovertailussa. Vuonna 2018 Mäntyharjun lukiota kävi 105 oppilasta. Oppilasmäärä kasvoi syksyllä 2020, koska Mikkelin kaupungin päätettyä sulkea Ristiinan lukion toiminnan, suuri osa Ristiinan lukion oppilaista valitsi Mäntyharjun lukion uudeksi opinahjokseen. ==Lähteet== Luokka:Mäntyharjun oppilaitokset Luokka:Suomen lukiot
Hiekanpään koulu

Hiekanpään koulu on Pieksämäen ainoa yläkoulu (luokka-asteet 7–9). Hiekanpään koulu on oppilasmäärältään Pieksämäen suurin peruskoulu. Vuonna 2023 koulua kävi noin 430 oppilasta. Hiekanpään koululle rakennettiin Hiekanpään alueelle uudisrakennus, joka valmistui keväällä 2020. Koulu rakennettiin eri tontille kuin aiempi koulurakennus. Koulun lähipiirissä toimivat muun muassa Valona lastenkoti, STEP-koulutus, museo, Diakonia-ammattikorkeakoulu, Hiekanpään päiväkoti ja vanhusten palvelukoti, Ammattiopisto Spesia, urheilutalo, uimahalli ja jäähalli sekä Pieksämäen vanha kirkko. == Lähteet == ==Aiheesta muualla== *Susanna Pekkarinen (1.2.2017) Iglukoulun suunnittelu nieli lähes miljoonan Pieksämäellä – vuosien työ torpattiin (yle.fi) Luokka:Pieksämäen peruskoulut Luokka:Pieksämäen rakennukset ja rakennelmat
Moision koulu (Mikkeli)

Moision koulu on alakoulu (luokka-asteet 1–6), joka toimii Mikkelin Annilan kaupunginosassa valtatien 13 eli Lappeenrannantien varrella, Tuukkalan ABC- aseman vieressä. Vuonna 2016 Moision koulua kävi 145 oppilasta. ==Lähteet== ==Aiheesta muualla== * Luokka:Mikkelin peruskoulut Luokka:Annila
Anna-Maija Korpijaakko-Huuhka

Anna-Maija Korpijaakko-Huuhka (s. 1955 ) on logopedian professori emerita Tampereen yliopistossa. == Teokset == * Korpijaakko-Huuhka, Anna-Maija: Kyllä se lintupelotintaulujuttu siinä nyt on käsittelyssä – Afaattisten puhujien kielellisiä valintoja sarjakuvatehtävässä . 347 sivua. Helsingin yliopiston fonetiikan laitos. Marraskuu 2003. (Väitöskirja) * Korpijaakko-Huuhka, Anna- Maija: Kertomuksen koherenssi. Helsingin yliopiston fonetiikan laitos. 1995. (Lisensiaattityö) * Korpijaakko-Huuhka, Anna-Maija; Rautakoski, Pirkko; Ahlholm, Maria; Klippi, Anu; Lehtihalmes, Matti: Afasia: aikuisiän kielihäiriöiden aivoperusta ja kuntoutus. Gaudeamus. 2017. ISBN 978-952-495-440-2. == Lähteet == Luokka:Suomalaiset logopedit Luokka:Tampereen yliopiston professorit Luokka:Vuonna 1955 syntyneet Luokka:Elävät henkilöt
Pirjo Korpilahti

Pirjo Korpilahti (s. 1951) on logopedian professori emerita Turun yliopistossa. == Teokset == * Korpilahti, Pirjo: Electrophysiological correlates of auditory perception in normal and language impaired children . Turun yliopiston julkaisuja. 1996. . (Väitöskirja) == Lähteet == Luokka:Suomalaiset logopedit Luokka:Turun yliopiston professorit Luokka:Vuonna 1951 syntyneet Luokka:Elävät henkilöt
Hannele Dufva

Hannele Dufva on soveltavan kielitieteen professori emerita Jyväskylän yliopistosta erikoisalanaan kielen oppiminen ja opettaminen. Hänen teoreettinen näkökulmansa pohjautuu Mihail Bahtiniin ja Valentin Vološinoviin palautuvaan dialogiseen kielikäsitykseen sekä hajautuneeseen kognitioon. == Teokset == * Dufva, Hannele: Slipshod utterances: a study of mislanguage . 246 sivua. Studia philologica Jyväskyläensia. Jyväskylän yliopisto. 1992. ISBN 951-680-892-1. (Väitöskirja) == Lähteet == Luokka:Jyväskylän yliopiston professorit Luokka:Vuonna 1951 syntyneet Luokka:Elävät henkilöt
Anu Klippi

Anu Klippi (s. 1951 ) on logopedian professori emerita Helsingin yliopistossa. == Teokset == * Klippi, Anu: Conversation as an achievement in aphasics . 214 sivua. Studia Fennica. Suomalaisen Kirjallisuuden Seura. Helsingin yliopisto. 1996. ISBN 951-717-915-4. (Väitöskirja) * Korpijaakko-Huuhka, Anna-Maija; Rautakoski, Pirkko; Ahlholm, Maria; Klippi, Anu; Lehtihalmes, Matti: Afasia: aikuisiän kielihäiriöiden aivoperusta ja kuntoutus. Gaudeamus. 2017. ISBN 978-952-495-440-2. == Lähteet == Luokka:Suomalaiset logopedit Luokka:Helsingin yliopiston professorit Luokka:Vuonna 1951 syntyneet Luokka:Elävät henkilöt
Kazakstanin Cup

Kazakstanin Cup on Kazakstanin jalkapalloilun cupmuotoinen turnaus. Turnausta on pelattu vuodesta 1992 alkaen. Menestynein seura on almatylainen FK Kairat yhdeksällä mestaruudellaan. Vuonna 2019 turnauksessa pelasi 26 joukkuetta. Näistä kuusi oli kolmanneksi korkeimmalta sarjatasolta Kazakstanin 2. divisioonasta, kahdeksan Kazakstanin 1. divisioonasta ja 12 pääsarjasta. Kahden alemman sarjatason joukkueet pelasivat aluksi lohkovaiheen, jossa joukkueet oli jaettu kahteen neljän joukkueen ja kahteen kolmen joukkueen lohkoon. Lohkojen voittajat etenivät neljännesvälieriin, joihin Valioliigan joukkueet pääsivät suoraan. Tämän jälkeen turnaus pelattiin cupmuotoisena. ==Mestarit== Lähde: * 1992 FK Kairat * 1993 FK Dostyk * 1994 FK Vostok * 1995 FK Spartak Semey * 1996–97 FK Kairat * 1997–98 FK Irtysh Pavlodar * 1998–99 FK Qaısar * 1999–00 FK Kairat * 2000–01 FK Astana-1964 * 2001 FK Kairat * 2002 FK Astana-1964 * 2003 FK Kairat * 2004 FK Taraz * 2005 FK Astana-1964 * 2006 FK Alma-Ata * 2007 FK Tobol * 2008 FK Aktobe * 2009 FK Atyrau * 2010 FK Astana * 2011 FK Ordabasy * 2012 FK Astana * 2013 FK Šahtjor Karaganda * 2014 FK Kairat * 2015 FK Kairat * 2016 FK Astana * 2017 FK Kairat * 2018 FK Kairat * 2019 ==Lähteet== Luokka:Kazakstanin jalkapallokilpailut Luokka:Kansalliset jalkapallocupit
Kazakstanin 1. divisioona

Kazakstanin 1. divisioona () on Kazakstanin jalkapalloilun toiseksi korkein sarjataso. Vuonna 2019 sarjassa pelasi 14 joukkuetta. Nämä pelaavat kaksinkertaisen sarjan. Kauden päätteeksi kaksi parasta joukkuetta nousevat suoraan pääsarjaan Kazakstanin Valioliigaan ja kolmas pelaa karsintasarjan pääsarjassa kolmanneksi viimeiseksi sijoittuneen joukkueen kanssa. Sarjassa viimeiseksi sijoittunut joukkue putoaa kolmanneksi korkeimmalle sarjatasolle Kazakstanin 2. divisioonaan. ==Lähteet== Luokka:Kazakstanin jalkapallosarjat
Diyorbek O‘rozboyev

Diyorbek O‘rozboyev (s. 17. elokuuta 1993 Harezm) on uzbekistanilainen judoka ja olympiamitalisti. O‘rozboyev saavutti olympiapronssia Rio de Janeironn olympialaisissa 2016 60 kg painoluokassa. Hänellä on myös vuoden 2017 MM–kilpailuista pronssia 60 kg sarjasta. Aasian-mestaruuskilpailuista hänellä on hopeaa vuodelta 2016. ==Lähteet== Luokka:Uzbekistanilaiset judokat Luokka:Uzbekistanilaiset olympiamitalistit Luokka:Vuonna 1993 syntyneet Luokka:Elävät henkilöt
Rishod Sobirov

Rishod Sobirov (s. 11. syyskuuta 1986 Boʻribogʻi) on uzbekistanilainen judoka, olympiamitalisti ja maailmanmestari. Sobirov on saavuttanut olympiapronssia Pekingissä 2008, Lontoossa 2012 ja Rio de Janeirossa 2016. Näistä kahdessa ensimmäisessä mitali on 60 kg sarjassa ja Rio de Janeirossa 66 kg sarjassa. Hänellä on kaksi maailmanmestaruutta. Mestaruudet ovat vuosilta 2010 ja 2011 60 kg painoluokasta. Vuoden 2015 MM–kilpailuissa Sobirov saavutti pronssia 66 kg sarjassa. Aasian-mestaruuskilpailuissa Sobirov on ollut parhaimmillaan toisena Kuwaitissa 2007. ==Lähteet== Luokka:Uzbekistanilaiset judokat Luokka:Uzbekistanilaiset olympiamitalistit Luokka:Vuonna 1986 syntyneet Luokka:Elävät henkilöt
Lošarik

Projekti 210 eli AS-12 eli Lošarik on Venäjän laivaston ydinsukellusvene., jonka uskotaan pystyvän sukeltamaan 6 km syvyyteen. Pitkiä matkoja varten Lošarik kiinnittyy emäalukseensa, Delta IV -luokan sukellusveneeseen Podmoskovjeen. On arvioitu, että se on Venäjän sotilastiedustelun GRU:n käytössä. Sen tehtäviin arvellaan kuuluvan merenalaisten tietoliikennekaapeleiden sabotointi ja pohjoisten merten pohjien kartoitus. == Valmistus == Aluksen rakentaminen alkoi 1980-luvulla. Sen pituus on 70 metriä. Sen sisällä uskotaan olevan seitsemästä titaanipallosta muodostuva painerunko. Miehistön normaali määrä on 25. == Palvelus == Batymetrisiä mittauksia suorittaneella aluksella syttyi 1. heinäkuuta 2019 Barentsinmerellä tulipalo, jossa sai surmansa 14 henkeä. Surmansa saaneista osa oli korkea-arvoisia upseereita. Tulipalo syttyi tilassa, jossa akut ovat, ja puolustusministeri Sergei Šoigun mukaan ydinreaktori ei kärsinyt vaurioita, sillä se on eristetyssä tilassa. Alus siirtyi tai siirrettiin Kuolanvuonossa sijaitsevaan Severomorskiin. == Lähteet == Luokka:Venäjän laivaston sukellusveneet
Betsy Ross -lippu

Betsy Ross -lippu on Yhdysvaltain lipun varhainen versio. Se on nimetty philadelphialaisen lipuntekijän ja verhoilijan Betsy Rossin mukaan, mutta hänen osallistumisestaan lipun suunnitteluun ei ole varmoja todisteita. Tarinan mukaan George Washington tapasi Rossin vuonna 1776 ja esitteli tälle idean Yhdysvaltain lipusta, johon Ross ehdotti pieniä muutoksia. Lipussa on vierekkäin seitsemän punaista ja kuusi valkoista vaakasuuntaista raitaa sekä kolmetoista valkoista tähteä sinisellä pohjalla ympyrän muotoon järjestettynä. Tähdet ja raidat symboloivat kolmeatoista siirtokuntaa. ”Betsy Ross” ei koskaan ollut Yhdysvaltain virallinen lippu, jossa tähdet olivat vaakariveissä, mutta sitä käytettiin vuosina 1777–1795, ja sen jälkeen se on ollut seremoniallisessa käytössä esimerkiksi Yhdysvaltain presidentin virkaanastujaisissa. ==Lähteet== Luokka:Yhdysvaltain kansallissymbolit Luokka:Valtioiden liput
Anttolan yhtenäiskoulu

Anttolan yhtenäiskoulu on Mikkelin kaakkoisosassa Anttolan pitäjässä sijaitseva yhtenäiskoulu (luokka-asteet 1–9 +esikoulu). Koulu toimi vuoteen 2019 asti väestötiloissa parakeissa sisäilmaongelmien takia. Anttolaan valmistui uusi koulu vuonna 2019, kun edellinen koulu jouduttiin purkamaan sisäilmaongelmien takia vuonna 2016. Koulun vieressä sijaitsee myös liikuntasali. Vuonna 2016 Anttolan yhtenäiskoulua kävi 167 peruskoulun oppilasta. Lisäksi koulussa on esikoululaisten opetusta. ==Lähteet== ==Aiheesta muualla== * Luokka:Mikkelin peruskoulut Luokka:Anttola
Niinistö-Jokelantörmä

Niinistö-Jokelantörmä on Kouvolan kaupungin pienalue Niinistön kaupunginosassa, Valkealan suuralueella. Se kattaa Niinistön tilastoalueella sijaitsevat Valkealan taajamaan kuuluvat taajama-alueet Valtatie 15:n pohjoispuolella. Pienalue rajautuu Lappalanjärveen, Jokelanjokeen, Valkealanväylään (Valtatie 15), Lukkarinmäen pellon halkovaan soratiehen ja Pekkolantiehen. Niinistö-Jokelantörmän pienalueella sijaitsee Niinistön ja Jokelantörmän asuinalueet. Alueella sijaitsee Niinistön koulu, Jokelan päiväkoti, Marja-Ahon päiväkoti, Valkealan mailapelihalli sekä Kouvolan skeittihalli, Jokelan paloasema ja Jokelan S-Market. Luokka:Kouvolan pienalueet
Saarenmaa (Kouvola)

Saarenmaa on Kouvolan kaupungin pienalue Niinistön kaupunginosassa, Valkealan suuralueella. Se rajautuu pohjoisessa Valkealanväylään (Valtatie 15), lännessä Jokelanjokeen, lounaassa Käyrälampeen, etelässä Käyräjokeen ja idässä Jyrääntiehen. Jokelan teollisuusalue kuuluu Saarenmaahan. Saarenmaassa sijaitsee vanha Valkealan sairaala. Sairaalantien varrella sijaitsee Saarenmaan omakotitalovaltainen kylä. Luokka:Kouvolan pienalueet
Taloushallintoliitto

Taloushallintoliitto on taloushallinnon palveluja tarjoavien auktorisoitujen tilitoimistojen ja konsulttiyritysten valtakunnallinen toimialaliitto. Taloushallintoliitto tarjoaa alan yrityksille räätälöityjä palveluja kuten koulutusta, toimialauutisia ja tutkimuksia. Liitto julkaisee alan johtavaa ammattilehteä Tilisanomia sekä Tilitoimistossa-lehteä ja valvoo alan etuja eri hankkeissa. Liiton yhteydessä toimii Tili-instituuttisäätiö, joka järjestää ja hallinnoi KLT- ja PHT-tutkintoja. == Lähteet == == Aiheesta muualla == * Taloushallintoliitto Luokka:Suomalaiset talousjärjestöt
Tili-instituuttisäätiö

Tili-instituuttisäätiö on Taloushallintoliiton yhteydessä toimiva säätiö, joka vastaa talous- ja palkkahallintoalan arvostetuista KLT- ja PHT-tutkinnoista. Asiantuntijaelimenä säätiössä toimii Pätevyyslautakunta, joka keskustelee toimialaa muokkaavista osaamis- ja pätevyysvaatimuksista sekä hyväksyy alan tutkinnot ja pätevyydet. == Lähteet == Luokka:Suomalaiset säätiöt
Semen Radulov

Semen Radulov (s. 30. elokuuta 1989) on ukrainalainen vapaapainija. Hän on edustanut maataan kolmissa maailmanmestaruuskilpailuissa; Las Vegasissa 2015, Pariisissa 2017 ja Nur-Sultanissa 2019. Radulov on kilpaillut myös neljissä Euroopan-mestaruuskilpailuissa; Vantaalla 2014, Riiassa 2016, Novi Sadissa 2017 ja Bukarestissa 2019. Riian EM-kilpailuissa 2016 hän saavutti pronssia. == Lähteet == Luokka:Ukrainalaiset painijat Luokka:Vuonna 1989 syntyneet Luokka:Elävät henkilöt
Tilisanomat

Tilisanomat on taloushallinnon, yritystalouden ja laskennan johtava ammattilehti, jota julkaisee Taloushallintoliitto. Lehdestä löytyy alan tuoreimpien uutisten lisäksi mm. kirjanpidon ja verotuksen asiantuntijapalstat, tietopaketteja talous- ja palkkahallinnon eri aihealueista, asiantuntija-artikkeleita ja kolumneja. Tilisanomat ilmestyy kuusi kertaa vuodessa. == Lähteet == == Aiheesta muualla == * Virallinen sivusto Luokka:Suomalaiset ammattilehdet
M2-Kodit

Kiinteistö Oy M2-Kodit (vuoteen 2016 Kiinteistö Oy Y-Asunnot ) on suomalainen vuokra-asuntoyhtiö, jonka omistaa Y-Säätiö. Yhtiö perustettiin vuonna 2003, ja sen tarkoituksena on tarjota laadukkaita vuokra-asuntoja kohtuulliseen hintaan. M2-Kodeilla on yhteensä yli 10 000 vuokra-asuntoa Espoossa, Helsingissä, Hyvinkäällä, Hämeenlinnassa, Iisalmessa, Imatralla, Jyväskylässä, Järvenpäässä, Kangasalla, Keravalla, Kirkkonummella, Kotkassa, Kouvolassa, Kuopiossa, Lahdessa, Lappeenrannassa, Nokialla, Nurmijärvellä, Oulussa, Pirkkalassa, Porvoossa, Raumalla, Riihimäellä, Rovaniemellä, Salossa, Tampereella, Turussa, Tuusulassa, Uudessakaupungissa, Vantaalla, Vihdissä ja Ylöjärvellä. == Lähteet == == Aiheesta muualla == * M2-Kotien verkkosivu Luokka:Asuntopolitiikka Luokka:Suomalaiset rakennuttajat Luokka:Suomalaiset kiinteistöomistajat
Hermann Eberhard

Hermann Eberhard (27. helmikuuta 1852 Oława, Sleesia – 30. toukokuuta 1908) oli saksalainen merikapteeni ja tutkimusmatkailija, joka löysi huomattavia alueita Patagoniasta, Chilestä. Hänen tutkimusmatkansa kulkivat etenkin Última Esperanza -vuonon () reittiä. Vuonna 1896 Eberhard löysi Puerto Natalesin lähellä olevasta Cueva del Milodón -luolasta jättiläislaiskiaisen nahka- ja luujäänteitä.Löwer, Hajo: "Tulen ja jään Patagonia". GEO-lehti, 10/2010, sivu 29 == Lähteet == Luokka:Saksalaiset tutkimusmatkailijat Luokka:Merikapteenit Luokka:Vuonna 1852 syntyneet Luokka:Vuonna 1908 kuolleet
Aspach (bei Backnang)

Aspach on kunta Rems-Murr-Kreisin piirikunnassa Baden-Württembergin osavaltiossa lounaisessa Saksassa. Se sijaitsee noin 30 kilometriä Stuttgartista koilliseen. Kesäkuun 2022 lopussa kunnassa oli 8 286 asukasta. == Maantiede == Aspach sijaitsee osavaltionsa pohjoisosassa Löwensteinin vuorimaalla. Kunnan matalimmat alueet ovat 254 metriä merenpinnan yläpuolella, korkeimmat puolestaan 516 metriä mpy. Aspachin keskustaa ympäröi laaja viljelysalue, kunnan pohjoisosa on metsämaata. Aspach, kuten koko Rems-Murr- Kreis, on osa Stuttgartin suurkaupunkialuetta, jolla asuu kolmisen miljoona ihmistä. Backnangin kaupunki sijaitsee Aspachin kaakkoispuolella. Rems-Murr- Kreisin pääkaupunki Waiblingen sijaitsee puolestaan Aspachin eteläpuolella. == Historia == Aspach perustettiin 1. helmikuuta 1972 seuraavista aiemmin itsenäisistä maalaiskunnista: Allmersbach am Weinberg, Großaspach, Kleinaspach ja Rietenau. Uuden kunnan väkiluku oli perustamisvuotenaan noin 6 400. Aspachin nykyisistä osa-alueista suurin on Großaspach. Ensimmäiset kirjalliset maininnat Aspachista ovat vuosilta 856–864. Nimen taustana saattaa olla aspe/espe, eli metsähaapa, joka olisi alkuaan tarkoittanut asutusta haapametsässä, Siedlung im/am Espenwald. Pieni ja suuri Aspach, eli Groß- ja Kleinaspach, täsmentyivät paikannimiksi 1300-luvulla. Großaspachin omistajasuvut vaihtuivat vuosisatojen aikana. Kleinaspachista varhaisin asiakirjamaininta on vuodelta 1357, jolloin paikkakunta myytiin Württembergin ruhtinaskunnalle. Rietenau mainitaan ensi kerran vuonna 1103 muodossa Rietenowa. Allmersbach am Weinbergista on varhaisin asiakirjamaininta vuodelta 1247. Kleinaspachin tavoin se päätyi Württembergin hallintaan 1357. Aspachin kirkkoja on muun muassa evankelinen Pfarrkirche St. Juliana, jonka nykyinen ulkoasu on vuodelta 1780. Vanha raatihuone, Das Alte Rathaus, edustaa tyypillistä 1500-luvun ristikkotaloarkkitehtuuria. == Talous == Palveluiden ja pienteollisuuden ohella Aspachissa harjoitetaan maanviljelystä, mukaan luettuna viininviljely. Paikkakunta on sijaintinsa johdosta vahvasti sidoksissa Stuttgartin suurkaupunkialueen talouselämään. == Urheilu == Aspachin jalkapalloseura on 1920 perustettu SG Sonnenhof Großaspach. Se nousi 3:nteen Ligaan kaudella 2013/14. == Kuuluisuuksia == Aspachissa ovat syntyneet muun muassa Mercedes-AMG:n perustaja Hans Werner Aufrecht ja laulaja Vanessa Mai. Paikkakunnalla vaikuttaa myös reininmaalainen iskelmätähti Andrea Berg. == Lähteet == == Aiheesta muualla == *Kunnan verkkosivut *Aspach, Baden- Württemberg, Saksa — Sunrise, Sunset, and Daylength Luokka:Baden-Württembergin kunnat
Vartiomäki

Vartiomäki on muinaislinnaa keveämpi varustus, minkä tarkoituksena on ollut valvoa aluetta viholliselta ja tiedottaa eteenpäin asiasta savumerkein, mitä on suomen puhekielessä kutsuttu vainovalkeiksi. Sana valkea tarkoittaa murteissa myös tulta. Luokka:Taktiikka
Haplochromis vonlinnei

Haplochromis vonlinnei on kirjoahventen (Cichlidae) heimoon kuuluva kalalaji. Sen tieteellinen nimi on annettu ruotsalaisen luonnontieteilijä Carl von Linnén kunniaksi. Laji on Kansainvälisen luonnonsuojeluliiton luokituksen mukaan äärimmäisen uhanalainen laji. Kalalajia ei kuitenkaan ole tavattu 1980-luvun jälkeen, ja se saattaa olla kuollut sukupuuttoon. == Lähteet == Luokka:Kirjoahvenet Luokka:Uhanalaiset kalat
Timur Šah

Timur Šah (k. 1793) oli Dorrani-valtakunnan toinen hallitsija 1773–1793 ja sen perustaja Ahmad Šah Dorranin poika. Timurin valtakaudella valtakuntaa koettelivat sisäiset kiistat ja ulkoiset uhat. ==Elämäkerta== Timur Šah syntyi Mašhadissa Khorasanin alueella ja hänen isänsä oli Dorrani-valtakunnan perustanut Ahmad Šah Dorrani. Timur vietti nuoruutensa valtaosan valtakunnan Intian niemimaa Intian puoleisissa osissa. Hän omaksui persialaisen hovikulttuurin ja käytti esimerkiksi puhuessaan useammin persian kieltä, kuin isänsä puhumaa paštua. Timur toimi ennen omaa valtakauttaan Heratin kuvernöörinä ja hän nousi valtaistuimelle hänen isänsä kuollessa vuonna 1773. Ahmad Šahin kuolemaa oli seurannut lyhyt veljessota Timurin ja hänen veljensä Sulaiman Mirzan välillä. Timur in hallitsema valtakunta oli muodoltaan varsin löyhä eri paštuheimojen yhteenliittymä. Ahmadin oli onnistunut hallita tästä huolimatta henkilökohtaisen karismansa ja diplomaattisten kykyjensä avulla. Timurin asema oli kuitenkin hankalampi. Häneltä puuttui isänsä harjaantuminen hallitsijana ja afgaanit pitivät häntä persialaismielisenä. Timurin valtakautta leimaisvatkin useat kapinat. Dorrani-päällikköjen valtaa rajoittaakseen Timur siirsi pääkaupunkinsa Kandaharista Kabuliin. Kabul oli perinteisen paštualueen ulkopuolella, mikä merkitsi esimerkiksi tadžikkivirkamiesten ja kizilbaš-henkikaartin merkityksen kasvua. Sisäpoliittisten ongelmien ohella valtakunnalla oli useita ulkoisia uhkia. Afganistanin pohjoisosissa maata uhkasivat Buharan uzbekkien Mangit-dynastia ja Panžabissa sikhit. Valtakunta joutui aikaisempien valloitussotien sijaan puolustuskannalle. Keväällä 1793 Timur sairastui vakavasti ollessaan matkalla talvipääkaupunki Pešawarista takaisin Kabuliin. Hän kuoli Kabuliin saavuttuaan jättäen jälkeensä 23 poikaa useiden eri vaimojen kanssa. Seurasi poliittisen kuohunnan aika ja vuoteen 1823 saakka valtakuntaa hallitsi perättäin viisi eri Timurin poikaa. Ensimmäisenä valtaan oli noussut Zaman Šah. Afganistanilaisessa historiankirjoituksessa Timurin on usein katsottu hajottaneen isänsä luoman tasapainon ja ajaneen valtakunnan alennustilaan. ==Lähteet== Luokka:Afganistanin valtionpäämiehet Luokka:Hallitsijat Luokka:Syntymävuosi tuntematon Luokka:1700-luvulla syntyneet Luokka:Vuonna 1793 kuolleet
Sulo Paaso

Sulo Paaso (1913–1988) oli yksi Espanjan sisällissotaan osallistuneista suomalaisista. Hän taisteli tasavaltalaisten puolella (Kansainväliset prikaatit) ja osallistui sodassa vaarallisimpiin tehtäviin vastapuolen selustassa. Paaso palasi Suomeen sodan loputtua vuonna 1939. Hän osallistui jatkosotaan vuosina 1942–1944 sekä Lapin sotaan 1944–1945. Draamadokumenttielokuvassa Espanjankävijät vuodelta 1980 Sulo Paasoa näyttelee Markku Peltola. == Lähteet == *Jyrki Juusela: Suomalaiset Espanjan sisällissodassa Teoksen esittely Finnassa . *Erään sisällissodan anatomia. Jukka Huusko, HS 13.4.2014 (Käyttäjätunnuksella). *Espanjan sisällissota, Yle (radio-ohjelma) ===Viitteet=== Luokka:Suomalaiset sotilaat Luokka:Espanjan sisällissodan sotilaat Luokka:Vuonna 1913 syntyneet Luokka:Vuonna 1988 kuolleet
Americhelydia

Americhelydia on pystytaivuttajiin kuuluva kilpikonnien kladi, joka sisältää noin 38 elossa olevaa lajia. Se on varsin monimuotoinen ryhmä, ja siihen luetaan näykkijäkilpikonnat (Chelydridae), liejukilpikonnat (Kinosternidae) ja merikilpikonnat (Cheloniidae), sekä tabascokilpikonna (Dermatemys mawii) ja merinahkakilpikonna (Dermochelys coriacea). Ryhmän uskotaan alun perin kehittyneen Pohjois-Amerikassa liitukaudella. Merikilpikonnia ja merinahkakilpikonnia lukuun ottamatta kaikki Americhelydia-lajit ovat edelleen endeemisiä Pohjois-Amerikassa. == Luokittelu == * Kladi: Americhelydia ** Kladi: Chelydroidea *** Kladi: Panchelydridae **** Suku: †Chelydropsis **** Suku: †Denverus **** Suku: †Protochelydra **** Heimo: Näykkijäkilpikonnat (Chelydridae) *** Kladi: Pankinosternoidea **** Suku: †Emarginachelys **** Suku: †Lutemys **** Suku: †Tullochelys **** Kladi: Kinosternoidea ***** Kladi: Pankinosternidae ***** Kladi: Pandermatemys ** Kladi: Panchelonioidea *** Suku: †Toxochelys *** Heimo: †Protostegidae *** Kladi: Chelonioidea **** Suku: †Alienochelys **** Suku: †Allopleuron **** Suku: †Argillochelys **** Suku: †Corsochelys **** Suku: †Nichollsemys **** Suku: †Ocepechelon **** Suku: †Procolpochelys **** Suku: †Puppigerus **** Heimo: Merikilpikonnat (Cheloniidae) **** Heimo: †Ctenochelyidae **** Heimo: Nahkakilpikonnat Dermochelyidae === Fylogenia === Muokattu tutkimusten Crawford et al. (2015), Joyce (2016), Joyce & Bourque (2016), Lyson et al. (2017) ja Evers et al. (2019) pohjalta: == Lähteet == Luokka:Kilpikonnat
Identiteetti ja demokratia

Identiteetti ja demokratia (ID) oli 13. kesäkuuta 2019 perustettu ryhmä Euroopan parlamentissa. Perustamisessa oli mukana poliitikkoja Ranskasta, Italiasta, Saksasta, Itävallasta, Belgiasta, Tšekistä, Tanskasta, Virosta ja Suomesta. Parlamenttiryhmää olivat perustamassa italialainen Pohjoisen liitto, ranskalainen Kansallinen liittouma, saksalainen Vaihtoehto Saksalle ja suomalainen Perussuomalaiset.Yle Areena Ryhmä lakkasi olemasta vuonna 2024, jolloin sen tilalle muodostui kaksi uutta ryhmää Patriootit Euroopan puolesta ja Suvereenien kansakuntien Eurooppa. == Historia == Italialaisen Matteo Salvinin kokoama uusi blokki sai nimekseen European Alliance of Peoples and Nations (EAPN) ja siihen liittyivät varsin pian mukaan Kansallinen rintama, EKRE, Itävallan vapauspuolue. Samassa yhteydessä Marine Le Pen ilmoitti, ettei enää aja Ranskan eroa EU:sta, vaan pyrkii ennemminkin muuttamaan sitä poliittisin keinoin sisältä käsin. Europarlamenttivaalien 2019 jälkeen blokki järjestäytyi ryhmäksi nimeltä Identiteetti ja demokratia. Sen parlamenttiryhmän puheenjohtajaksi valittiin italialainen Marco Zanni. Samalla myös ENF-ryhmä lopetti toimintansa ja liittyi ID:n ryhmään. === Brexitin vaikutukset === Ryhmittymällä oli ennen brexitiä 73 edustajaa, Ilta-Sanomat mutta 1. helmikuuta 2020 alkaen 76 edustajaa. === Perussuomalaisten ero === Perussuomalaisten puoluehallitus ilmoitti 5. huhtikuuta 2023, että puolue eroaa ryhmästä ja palaa Euroopan konservatiivien ja reformistien ryhmään, jossa puolue oli vuosina 2014–2019. Päätös oli puoluehallituksessa yksimielinen. Perussuomalaisten edustajien erottua ryhmästä ja muiden kauden aikana tapahtuneiden muutosten jälkeen ryhmään kuului 5. huhtikuuta 2023 alkaen 62 edustajaa. === Vaihtoehto Saksalle erottaminen === Ranskan oikeistopuolue Kansallinen liittouma ilmoitti 21. toukokuuta, ettei se jatka ryhmässä saksalaisen Vaihtoehto Saksalle (AfD) -puolueen kanssa. Ryhmän sisäisen kokouksen ja äänestyksen jälkeen identiteetti- ja demokratialautakunta äänesti AfD:n erottamisen puolesta. Syyksi erottamiselle todettiin AfD:n läheinen suhde Venäjän ja Kiinan valtioihin. Erottamisen seurauksena AfD siirtyi sitoutumattomien ryhmään. AfD:n erottamisen jälkeen Identiteetti ja demokratia ryhmässä oli 49 meppiä. == Jäsenet 2019–2024 == Maa Puolue Europuolue Parlamentaarikoita Pohjoisen liitto ID-puolue Kansallinen liittouma ID-puolue Itävallan vapauspuolue ID-puolue Vlaams Belang ID-puolue Vapaus ja suora demokratia ID-puolue Viron konservatiivinen kansanpuolue ID- puolue Tanskan kansanpuolue Ei puoluetta == Entiset jäsenet == Maa Puolue Europuolue Uusi ryhmä Perussuomalaiset Ei puoluetta Euroopan konservatiivien ja reformistien ryhmä Vaihtoehto Saksalle Identiteetti ja demokratia ei-ryhmää Demokratian foorumi Ei puoluetta ei-ryhmää == Lähteet == Luokka:Europarlamenttiryhmät Luokka:Identiteetti ja demokratia -puolue
Bäckeshällornan jätinkirkko

Bäckeshällornan jätinkirkko on Pohjanmaalla Vöyrin Oravaisissa sijaitseva mahdollinen jätinkirkko. == Sijainti == Kohde sijaitsee Oravaisten kirkosta noin viisi kilometriä kaakkoon. Oravaisista ajetaan seututietä 300 noin kuusi kilometriä ja käännytään vasemmalle tielle, joka nousee kallioselänteelle. Siellä tie yhtyy poikittaiseen metsäautotiehen, jota seurataan vasemmalle ja ajetaan sata metriä ensimmäisen mutkan ohi. Kohde sijaitsee luoteessa noin 500 metrin päässä Bäckehällornan mäen päällä. == Jätinkirkko == Jätinkirkossa on yleensä neljä kivivallia, jotka muodostavat suorakulmion tai nelikulmion. Täällä kivirakennelma on hieman erilainen. Rakennelman pituus on 45 metriä ja leveys 40 metriä. Se muodostuu kolmesta 35 metriä pitkästä rinnakkaisesta kivivallista, jotka suuntautuvat 58 astetta pohjoisesta vastapäivään eli länsiluoteeseen. Nämä ovat yhdistetty toisiinsa neljällä noin neljä metriä pitkällä kivivallilla. Kivivallit rajaavat kaksi vierekkäistä suorakulmaista aluetta. Lyhyistä kivivalleista kolmessa on aukot, joita jätinkirkoissa yleensä kutsutaan porteiksi. Rakennelmalla on neljäskin pitkä kivivalli, jonka länsipää yhtyy eteläisimpään valliin, mutta jonka itäinen pää suuntautuu kaakkoon. Viimeinen kivivalli yhtyy pohjoisimpaan valliin, mutta suuntautuu suoraan etelään. Keskimmäisessä pitkässä kivivallissa on kivikossa neljä kuoppaa. == Ympäristö == Jätinkirkosta koilliseen sijaitsee kaksi tai kolme hiidenkiuasta. Noin 20 metriä kaakkoon sijaitsee viisi kiviröykkiötä, joissa on rakkakuoppia. Neljä röykkiötä löydettiin vuonna 1902. Röykkiöistä toinen on halkaisijaltaan 12 metriä ja toinen 15–17 metriä. Molemmat röykkiöt olivat metrin korkeita. Muut röykkiöt ovat kuusi ja kahdeksan metriä halkaisijaltaan. Kalliolta löydettiin vuonna 1976 matala ja hajotettu kiviröykkiö. Kohteesta kahden kilometrin päässä sijaitsee pronssikautinen asuinpaikka. == Tutkimuksia == Jätinkirkolla on tehty tarkastuksia vuosina 1902 (U. T. Sirelius) ja 1921 (Jacob Tegengren). Vuonna 1968 Ari Siiriäinen kartoitti alueen. Kaivauksia on tehty vasta tämän jälkeen. Tutkimukset aloitti koekaivauksella vuonna 1976 Mirja Miettinen, kaivauksilla vuonna 1993 Lars Forsberg, Thomas Larsson ja Berit Andersson sekä vuonna 1999 David Loeffler, Christina Westlin ja Pentti Risla. == Lähteet == == Aiheesta muualla == * * Okkonen, Jari: Jätinkirkot – Pohjanmaan arvoitukselliset muinaisjäännökset , Arkeologia NYT! 2-3/2008, s.5–7 Luokka:Suomen jätinkirkot Luokka:Oravainen Luokka:Pohjanmaan historia Luokka:Vöyrin luonto
Walesin ralli 2017

Walesin ralli 2017 (virallisesti 73. Dayinsure Wales Rally GB 2017) oli Rallin MM-sarjan kauden 2017 12. osakilpailu, joka ajettiin 26–29. lokakuuta. Kilpailun voitti Elfyn Evans, jolle tämä oli ensimmäinen WRC-voitto. == Tulokset == Sija Kuljettaja Kartanlukija Auto Aika Ero Pisteet 1\. Elfyn Evans Daniel Barritt Ford Fiesta WRC 2:57.00,6 25 2\. Thierry Neuville Nicolas Gilsoul Hyundai i20 Coupe WRC 2:57.37,9 +37,3 18+5 3\. Sébastien Ogier Julien Ingrassia Ford Fiesta WRC 2:57.45,8 +45,2 15+2 4\. Andreas Mikkelsen Anders Jæger Hyundai i20 Coupe WRC 2:57.50,4 +49,8 12+1 5\. Jari-Matti Latvala Miikka Anttila Toyota Yaris WRC 2:57.50,9 +50,3 10+3 6\. Ott Tänak Martin Järveoja Ford Fiesta WRC 2:58.02,9 +1.02,3 8 7\. Kris Meeke Paul Nagle Citroën C3 WRC 2:58.21,1 +1.20,5 6+4 8\. Hayden Paddon Sebastian Marshall Hyundai i20 Coupe WRC 2:59.16,9 +2.16,3 4 9\. Esapekka Lappi Janne Ferm Toyota Yaris WRC 2:59.47,1 +2.46,5 2 10\. Daniel Sordo Marc Martí Hyundai i20 Coupe WRC 3:00.51,1 +3.50,5 1 Lähde:Wales Rally GB 2017 Lähde:Wales Rally GB 2017 Lähde:Wales Rally GB 2017 Lähde:Wales Rally GB 2017 Lähde:Wales Rally GB 2017 Lähde:Wales Rally GB 2017 Lähde:Wales Rally GB 2017 == Lähteet == == Aiheesta muualla == Luokka:MM-rallikausi 2017 Luokka:Walesin ralli
Leppäkertun koulu

Leppäkertun koulu on joulukuussa 2018 käyttöön otettu uusi koulurakennus Leppävirran ja kahden peruskoulun yhdistämisen seurauksena käynnistyneen uuden koulun nimi. Siihen liitettiin aiemmat Alapihan ja Tietolan koulut. Vuonna 2016 Leppäkertun koulun muodostaneissa peruskouluissa opiskeli yhteensä 298 oppilasta (280 Alapihan koulussa ja 18 Tietolan koulussa). Sittemmin koululaisten määrä on hieman kasvanut, sillä vuonna 2019 uudessa koulussa opiskeli 325 peruskoululaista ja 25 esikoululaista. Koulussa työskentelee 50 henkilökunnan edustajaa. ==Lähteet== ==Aiheesta muualla== * Luokka:Leppävirran oppilaitokset Luokka:Suomen peruskoulut
Asko Halme

Asko Kai Reijo Halme (17. tammikuuta 1931 Kotka – 29. kesäkuuta 2019 VaasaVaasan viimeinen kaupunginarkkitehti Asko Halme on kuollut 88-vuoden iässä.) oli suomalainen kuvanveistäjä ja arkkitehti. == Valokuvia julkisista teoksista == Tiedosto:53. Lento, Variskan koulu, kuva 1.5. 2017.jpg|Lento, Vaasa, 1991. Tiedosto:61. Meander, Sisäsatama Kuntsin pääty.jpg|Meander, Vaasa, 1996. Tiedosto:77. Pystykierre Runsor, kuva 3.9. 2017.jpg|Pystykierre, Vaasa, 1997. Tiedosto:95. Tiedon portaat, Vaasan luseon piha, kuva 17.5. 2017.jpg|Tiedon portaat, Vaasa, 2000. Tiedosto:83. Sailin City, satama Vaskiluoto, kuva 3.9. 2017.jpg|Sailin City, Vaasa, 2006. ==Lähteet== Luokka:Suomalaiset kuvanveistäjät Luokka:Suomalaiset arkkitehdit Luokka:Vuonna 1931 syntyneet Luokka:Vuonna 2019 kuolleet
Matematiikan käsikirja

Matematiikan käsikirja on vuonna 1994 suomeksi ilmestynyt Virpi Kaukon suomentama teos. Alkuperäisen ruotsinkielisen 1991 teoksen laati Jan Thompson. Avustajana toimi Thomas Martinsson. Teos sisältää 1 400 hakusanaa, 10 000 kaavaa ja 2 000 piirrosta. Alkuperäisen 1991 ilmestyneen teoksen nimi on Wahlström & Widstrands matematiklexikon. Siitä ilmestyi 2006 norjankielinen teos nimeltä Kunnskapsforlagets matematikkleksikon. == Lähteet == == Aiheesta muualla == * Jan Thompson (s. 1936): VIAF ID: 315879894 * Thomas Martinsson (s. 1944): VIAF ID: 472149196557174792547 * Suomentaja FT Virpi Kauko: VIAF ID: 39060580 * William Gunnesdal (s. 1944): VIAF ID: 305242971 * Luokka:Hakuteokset Luokka:Kirjat matematiikasta Luokka:Vuoden 1991 kirjat Luokka:Ruotsalaiset tietokirjat
Unakiitti

Unakiitti on graniittimuunnosHytönen, Kai. Suomen mineraalit. Geologian tutkimuskeskus, 1999 ISBN 951-690-745-8 (pdf), jota esiintyy muun muassa Suomen kallioperässä. Sen päämineraalit ovat pinkki tai punainen ortoklaasi, vihreä epidootti ja läpinäkyvä kvartsi. Samoin kuin helsinkiitti, jota pidetään unakiittimuunnoksenaLahti, Seppo I. “Järvenpään Ristinummen helsinkiittiesiintymä.” Kivi 2017, no. 3 (2017): 21–25., unakiitti soveltuu hyvin koruihin. Löytöpaikat Suomessa ovat pääasiassa Lapissahttp://www.kivikerho.org/kivet/unakiitti.htm. Unakiitin kovuus Mohsin asteikolla on 7. == Lähteet == Luokka:Syväkivilajit Luokka:Magmakivilajit Luokka:Korukivet
Tieteiden kuningatar – Matematiikan historia

Tieteiden kuningatar – Matematiikan historia, osat I ja II on vuonna 1994 suomeksi ilmestynyt kaksiosainen teossarja Uta C. Merzbachin toimittamasta laitoksesta Carl B. Boyerin kirjasta. Sen on suomentanut Kimmo Pietiläinen. Carl Boyerin alkuperäinen teos on vuodelta 1968. == Lähteet == Luokka:Kirjat historiasta Luokka:Kirjat matematiikasta Luokka:Vuoden 1968 kirjat Luokka:Yhdysvaltalaiset tietokirjat
Sähkön pitkä historia

Sähkön pitkä historia (Long History of Electricity) on vuonna 2009 ilmestynyt Ismo V. Lindellin laaja teos sähkön historiasta. Sen on kustantanut Gaudeamus. Lindell sai teoksesta Valtion tiedonjulkistamispalkinnon vuonna 2010. == Lähteet == Luokka:Suomalaiset historian tietokirjat Luokka:Kirjat fysiikasta Luokka:Vuoden 2009 kirjat
Vanhin tiede – Tähtitiedettä kivikaudesta kuulentoihin

Vanhin tiede – Tähtitiedettä kivikaudesta kuulentoihin on alun perin vuonna 1996 ilmestynyt Hannu Karttusen kirja tähtitieteen historiasta. Sen toinen, uudistettu laitos ilmestyi vuonna 2003. Karttunen sai teoksesta tiedonjulkistamisen valtionpalkinnon 1997 ja Tieto-Finlandia-palkinnon 1998. == Lähteet == ==Aiheesta muualla== * Vanhin tiede Kirjasampo.fi:ssä Luokka:Suomalaiset historian tietokirjat Luokka:Kirjat tähtitieteestä Luokka:Vuoden 2003 kirjat
Taktisches Luftwaffengeschwader 51

Taktisches Luftwaffengeschwader 51 "Immelmann" (TaktLwG 51 "I"), joka aiemmin tunnettiin nimellä Aufklärungsgeschwader 51 (AG 51), on Saksan ilmavoimien taktinen tiedustelulennosto. Lennosto on nimetty ensimmäisen maailmansodan lentäjä-ässän Max Immelmannin mukaan. Lennoston kalustona on 25 Panavia Tornado ECR:ää taktiseen lentotiedusteluun ja lisäksi sillä on kaksi tiedustelumaa-asemaa, jotka on mahdollista siirtää tarvittaessa ulkomaille. Tornadot on varustettu tiedustelujärjestelmin, jotka on sijoitettu rungon alle sijoitettaviin podeihin. Käytettävän version mukaan tiedustelupodeissa on joko optisella tai infrapuna-alueella toimivia sensoreita, jotka voivat tallentaa kohteensa päivällä ja yöllä. Vuonna 2007 tukiessaan Naton joukkoja Afganistanissa Aufklärungsgeschwader 51 "Immelmann" oli Mazar-i-Sharifissa Pohjois-Afganistanissa. Lennosto nimettiin 1. lokakuuta 2013 ilmavoimien uuden organisaation mukaisesti Taktisches Luftwaffengeschwader 51:ksi. == Tehtävät == Alun perin vain tiedusteluun keskittynyt AG 51 vastaanotti meripuolustustehtäviä vuonna 2005, kun Saksan merilennosto 2 lakkautettiin. Vastustajan ilmapuolustuksen lamauttamisen lennosto peri huhtikuussa 2013 Jagdbombergeschwader 32:lta. joka lakkautettiin. == Komentajat == Lennoston komentajina ovat olleetAufklärungsgeschwader 51 "Immelmann" (1993 bis heute) : *eversti Eckhard Sowada 1993-1995 *eversti Arne Kreuzinger-Janik 1996-1997 *eversti Jochen Both 1997-2000 *eversti Hans-Dieter Poth 2000-2002 * * -2. marraskuuta 2007 *eversti Karsten Stoye 2. marraskuuta 2007 - 13. joulukuuta 2010 *eversti Hans-Jürgen Knittlmeier 13. joulukuuta 2010 - 3. heinäkuuta 2014 *eversti Michael Krah 3. heinäkuuta 2014 - 3. heinäkuuta 2017 *eversti Kristof Conrath 3. heinäkuuta 2017 - == Lähteet == == Aiheesta muualla == *Taktisches Luftwaffengeschwader 51 "Immelmann" Luokka:Saksan ilmavoimien nykyiset joukko- osastot ja yksiköt
Pyhän Aleksanteri Nevskin ritarikunta

Pyhän Aleksanteri Nevskin ritarikunta () on venäjäläinen ritarikunta kunniaritarikunta, joka on nimetty 1200-luvulla eläneen suuriruhtinas Aleksanteri Nevskin mukaan. == Historia == Ritarikunnan perustamista oli suunnitellut jo Pietari Suuri, mutta häne ehti kuolla ennen kuin pääsi toteuttamaan ideansa. Ritarikunnan perusti hänen seuraajansa keisarinna Katariina I 1. kesäkuuta 1725. Ritarikunta lakkautettiin vuonna 1917, mutta Romanovin hallitsijasuku on jatkanut kunnianosoituksen jakamista. Ensimmäistä kertaa kunnianosoitusta jaettiin jo samana vuonna, kun keisarinnan tytär Anna Petrovna meni naimisiin herttua Kaarle Fredrikin kanssa. Vuonna 1942 Neuvostoliitossa perustettiin lähes samanniminen Aleksanteri Nevskin ritarikunta, jolla palkittiin ansioituneita sotilaita. Keisariaikana ritarimerkkejä jaettiin sotilas- että siviiliansioiden perusteella. Vuodesta 1844 lähtien ritarikuntaan alettiin nimittää myös ei-kristittyjä, ja tällöin pyhän Nevskin muotokuva ja monogrammi korvattiin kaksipäisellä kotkalla. 11 vuotta myöhemmin ritarikuntaa alettiin jakaa myös miekkojen kera. Venäläisten ritarikuntien keskenäisessä arvojärjestyksessä Pyhän Aleksanteri Nevskin ritarikunta on kolmanneksi korkein. Ritarikunnassa on vain yksi luokka: * Ritarikunnan nauha == Tunnustuksen saajista == Tunnustuksen saaneita suomalaisia olivat muiden muassa kreivi Robert Henrik Rehbinder, amiraali Johan Fredrik Oskar von Kræmer, kenraali Casimir Ehrnrooth, kenraali Gustaf Mauritz Armfelt ja kenraali G. A. Thesleff Karnila, Christer: Kunniamerkit ja niiden käyttö (1994), s. 133. ISBN 9789510191729. Vuonna 2010 Pietarin ja Moskovan historiantutkijat julkaisivat kirjan keisarillisen Venäjän alkuperäisten tunnustusten saajista. Vuosien 1725–1917 aikana ritarimerkki myönnettiin 3 674 henkilölle. == Galleria == Tiedosto:Оrder St Alexander Nevsky s.png|I. luokkaisen tunnuksen kanto-ohje. Tiedosto:Püha Aleksander Nevski ordeni rinnatäht, Venemaa keisririik, 19. sajand.jpg|Ritarikunnan hopeinen brilijantti rintatähti. == Lähteet == == Aiheesta muualla == *Ritarikuntien historia. Viitattu 24.2.2020 *Venäjän keisarillisen ajan ritarikunnan kunniamerkkejä eskoff.net. Viitattu 14.7.2019. *The Complete List of Recipients of the Order of Saint Alexander Nevsky Compiled in a Dictionary (in Russian). Retrieved 5 February 2015. luettelo Venäjän sivulla. Viitattu 9.11.2014. Aleksanteri Nevski
Albert Einstein – Elämäkerta

Albert Einstein – Elämäkerta on vuonna 2005 ilmestynyt Albrecht Fölsingin laaja teos Albert Einsteinista. == Lähteet == Luokka:Elämäkerrat ja muistelmat Luokka:Vuoden 2005 kirjat
Matematiikan miehiä

Matematiikan miehiä () on vuonna 1937Kuva vuoden 1953 painoksen etulehdestä ilmestynyt Eric T. Bellin kirja. Se esittelee kuuluisien matemaatikkojen elämäkertoja. Kirjan ovat suomentaneet Helka ja Klaus Vala, ja se on ilmestynyt suomeksi WSOY:n kustantamana vuonna 1963. == Lähteet == Luokka:Kirjat historiasta Luokka:Kirjat matematiikasta Luokka:Vuoden 1937 kirjat
Otgontsetseg Galbadrakh

Otgontsetseg Galbadrakh (; s. 25. tammikuuta 1992 Ulan Bator) on mongolialaissyntyinen kazakstanilainen judoka ja olympiamitalisti. Galbadrakh saavutti olympiapronssia Rio de Janeirossa 2016 48 kg:n painoluokassa. Hän on myös saavuttanut kahdesti maailmanmestaruuskilpailuissa pronssia. Nämä ovat vuosilta 2017 ja 2018. Lisäksi hän oli seitsemäs 2019. Galbadrakh on voittanut Aasian mestaruuden vuonna 2016 ja AM-hopeaa 2017. Aasian kisoissa hän saavutti pronssia 2018 ja universiadeissa 2017. Galbadrakh on saavuttanut IJF World Tourin kilpailuissa kahdeksan turnausvoittoa, seitsemän kakkossijaa ja 13 kolmossijaa. Maailmancupeista / Continental Open -kilpailuista hänellä on yksi voitto, kaksi kakkossijaa ja kaksi kolmossijaa. ==Lähteet== Luokka:Kazakstanilaiset judokat Luokka:Kazakstanilaiset olympiamitalistit Luokka:Vuonna 1992 syntyneet Luokka:Elävät henkilöt
Ilmur Kristjánsdóttir

Ilmur Kristjánsdóttir (19. maaliskuuta 1978 Reykjavík) on islantilainen näyttelijä ja käsikirjoittaja. == Ura == Ilmur valmistui näyttelijäksi islantilaisesta alan oppilaitoksesta vuonna 2003. Seuraavana vuonna hänellä oli rooli komediaelokuvassa Dís. Sittemmin hän on näytellyt muun muassa televisiosarjassa Loukussa, jossa hänellä oli Hinrikan rooli. Ilmurin käsikirjoituksia on muun muassa television komediasarja Ástríður, jota esitettiin 2009–2013. == Filmografia == === Elokuvat === *Dís (2004) *Áramótaskaupið (2006) *Áramótaskaupið (2007) *Brúðguminn (2008) *Stóra Planið (2008) *Algjör Sveppi og leitin að Villa (2009) *Reyndu aftur (2010) *Ófeigur gengur aftur (2013) *Fúsi (2015) === Televisiosarjat === *Stelpurnar (2005) *Ástríður (2009) *Ófærð (2015, 2019) == Lähteet == == Aiheesta muualla == *Mbl.is: Systkinin samhentu Luokka:Islantilaiset näyttelijät Luokka:Vuonna 1978 syntyneet Luokka:Elävät henkilöt
Mustafa Qureshi

Mustafa Qureshi (urduksi: مصطفی قریشی, sindhiksi: مُصطفي قريشي; s. 11. toukokuuta 1938 Hyderabad) on pakistanilainen näyttelijä. Hän on näytellyt yli 600 elokuvassa. == Ura == Ennen näyttelijän uraansa Mustafa Qureshi työskenteli Radio Pakistanissa juontajana. Hän ajautui näyttelijäksi sattuman kautta, kun tuleva elokuvaohjaaja Raza Mir, näyttelijä Asif Raza Mirin isä, nappasi hänet tekeillä olevaan elokuvaansa Laakhon Mein Ek (1967). Qureshin tunnetuin rooli on Noori Natt elokuvassa Maula Jatt (1979). Qureshin roolityypiksi muotoutui pikkurikollinen, antagonisti, jonka pääasiallisin tehtävä on saada protagonistit näyttämään mahdollisimman hyveellisiltä. Qureshin äidinkieli on sindhi, ja hän puhuu erinomaisesti urdua. Hän tuli kuitenkin tunnetuksi elokuvista, joiden kielenä on pandžabi. ==Valikoitu filmografia== *Laakhon Mein Ek (1967) *Andleeb (1969) *Maula Jatt (1979) *Lal Aandhi (1979) *Ghulami (1985) *Jeeva (1995) *Sargam (1995) *Chief Sahib (1996) *Zill-e-Shah (2008) *Wohti ley ke jaani ay (2010) *Shareeka (2012) *Sultanat (2014) ==Lähteet== Luokka:Pakistanilaiset näyttelijät Luokka:Vuonna 1938 syntyneet Luokka:Elävät henkilöt
Sumiya Dorjsuren

Sumiya Dorjsuren (s. 11. maaliskuuta 1991 Baruunturuun) on mongolialainen judoka, olympiamitalisti ja maailmanmestari. Dorjsuren saavutti olympiahopeaa Rio de Janeirossa 2016 57 kg painoluokassa. Hän oli jo mukana Lontoon olympialaisissa 2012, mutta putosi tuolloin ensimmäisellä kierroksella. Maailmanmestaruuden hän voitti vuonna 2017 Budapestissä. Hänellä on myös MM–kilpailuista hopeaa joukkuekilpailusta vuodelta 2014 sekä kaksi pronssia Astanasta 2015 ja Bakusta 2018. Aasian mestaruuden hän voitti 2016. Hänellä on myös kaksi pronssia AM–kilpailuista vuosilta 2012 ja 2013. ==Lähteet== Luokka:Mongolialaiset judokat Luokka:Mongolialaiset olympiamitalistit Luokka:Vuonna 1991 syntyneet Luokka:Elävät henkilöt
Höysälänjärven jätinkirkko

Höysälänjärven jätinkirkko, eli myös Höisalträsketin jätinkirkko, on Pohjanmaalla Vöyrissä sijaitseva jätinkirkko. == Sijainti == Kohde sijaitsee Vöyrin kirkolta 10,0 kilometriä kaakkoon seututien 725 eteläpuolella Höysälän metsäalueella pienen Höysälänjärven eteläpuolella kohoavalla mäellä. Kohteelle pääsee helposti kääntymällä seututien alittavan joen Vakinekanalenin itäpuolella etelään johtavalle metsäautotielle ja kulkemalla sitä 2,4 kilometriä kaakkoon haarautuvalle tielle. Kohteeseen johtaa polku, joka lähtee tältä tieltä noin 350 metrin päässä risteyksestä. == Jätinkirkko == Jätinkirkko muodostuu puolimetrisestä yli päänkokoisista kivistä rakennetusta kivivallista, joka on noin kuusi metriä leveä. Valli sulkee sisällensä alueen, joka on 38 metriä pitkä ja 20 metriä leveä. Latomuksen pitkät sivut ovat koillis-lounais-suuntaiset. Ari Siiriäinen kävi inventoimassa kohteen vuonna 1966. Hän löysi vallista yhden aukon, eli portin, niin kuin jätinkirkoilla sanotaan olevan. Se sijaitsi latomuksen eteläpäässä ja sen erikoisuutena oli kivistä maahan ladottu ”eteinen”, jonka kulmassa oli taas aukko. Siiriäinen mainitsi jäljistä, jotka ovat jääneet jäljelle vallien penkojilta. Marianna Ridderstad on maininnut artikkelissaan, että valleja on paikoin kaksi rinnakkain. Jätinkirkon pääkakselin suunnaksi hän on mitannut 27° pohjoisesta myötäpäivään eli pohjois-koilliseen. Portteja hän on havainnut kaksi. Jätinkirkon keskikohdasta mitattuna toinen portti sijaitsi pääakselilla ja toinen poikkiakselilla eli 63° etelästä myötäpäivään eli länsi-lounaaseen. == Ympäristö == Latomuksen ympärillä on laakea kallioalue, jonka länsipuolella sijaitsee laavu. Mäenhuipun eteläpuolelta noin 50 metrin päästä löytyi vuonna 1978 kalliohakkauksia. Ne esittävät alkeellista venettä, jonka vieressä on riimumerkkejä. Niissä on katsottu lukevan "A F T I U N U T", suomeksi tulkittuna 'Jonundin muistoksi'). Vene on 48 senttimetriä pitkä, ja sen keula on loivempi kuin sen perä. Keulassa on taivutettu pää. Riimuja on pidetty varsin uusina, ehkä 100–200 vuotta vanhoina. Vöyriltä on löytynyt kolme riimukirjoituskohdetta. Ridderstad havaitsi paikalla kiviröykkiön tai röykkiöitä sekä kivi- eli rakkakuoppia. == Tutkimuksia == Ei tiedetä, milloin jätinkirkko on löydetty. Jätinkirkkoa ei ole myöskään tutkittu. Ainoastaan Ari Siiriäinen tarkasteli sitä pintapuolisesti inventointimatkallansa vuonna 1966 sekä Kaisa Lehtonen ja Pentti Risla omalla tarkastusmatkallaan vuonna 2009. Ridderstad on tutkinut tämän jätinkirkon vallien suuntauksia ja esitti niistä muutamia tuloksia vuonna 2015. == Lähteet == Luokka:Suomen jätinkirkot Luokka:Vöyrin luonto Luokka:Pohjanmaan historia
Enrico Macias

Enrico Macias (oik. Gaston Ghrenassias; s. 11. joulukuuta 1938 Constantine, Algeria) on ranskalainen laulaja. Hänen sukujuurensa ovat Algerian sefardijuutalaisyhteisössä. == Ura == Enrico Macias on Algerian juutalainen, ja hän joutui pakenemaan kotimaastaan Ranskaan Algerian sodan aikana. Macias debytoi Ranskassa vuonna 1962 laululla "Adieu mon pays", joka tilittää pakolaisten tuntemuksia. Ranskassa hänestä kehkeytyi supertähti, ja hän on levyttänyt yli sata musiikkikappaletta. == Studioalbumit == *Deux ailes et trois plumes (1983) *Générosité (1984) *Enrico (1987) *Le vent du sud (1989) *Enrico (1991) *Mon chanteur préferé (1992) *Suzy (1993) *La France de mon enfance (1994) *Et Johnny Chante L'amour (1995) *Aie Aie Aie Je T'Aime (1999) *Hommage à Cheikh Raymond (1999) *Oranges amères (2003) *Chanter (2005) *La Vie populaire (2006) *Voyage d'une mélodie (2011) *Venez tous mes amis! (2012) *Les clefs (2016) *Enrico Macias & Al orchestra (2019) == Lähteet == == Aiheesta muualla == *Liberation: Enrico Macias renonce à accompagner Nicolas Sarkozy en Algérie, où il «n'est pas le bienvenu» (28.11.2007) Luokka:Ranskalaiset laulajat Luokka:Vuonna 1938 syntyneet Luokka:Elävät henkilöt